# **Søknadsmal for Stiftelsen En Bedre Verden -** Versjon: 1.3

**Generell veiledning**

NB! Malen for prosjektbeskrivelse som er angitt nedenfor, må følges. Slett hjelpetekstene og fyll inn tekst for samtlige punkter i malen. Prosjektbeskrivelsen skal være på maksimalt 8 sider inkludert referanseliste. Sideformat skal være A4 med 2 cm marger, 11 pkt. skrift (Arial, Calibri og Times New Roman) og enkel linjeavstand. For referanseliste, tabeller og evt. figurtekst kan skriftstørrelse 9 benyttes. Prosjektbeskrivelsen er obligatorisk for å få støtte fra stiftelsen EBV. Søknader sendes som et PDF vedlegg til soknad@enbedreverden.no innen søknadsfrist.

Ønsker dere veiledning i søknadsskriving og prosjektplanlegging/gjennomføring? Vi tilbyr veiledning fra erfarne seniorrådgivere innen feltet. Send epost til soknad@enbedreverden for mer informasjon senest 3 uker før fristen.

Utdelinger foreslås av et utdelingsråd med representanter fra ansatte og styremedlemmer. Dette rådet rangerer de innsendte søknadene basert på prosjektets tematikk og hvordan prosjektet har svart på spørsmål og retningslinjer i denne malen. Styret i stiftelsen fatter det endelige vedtaket om utdelinger.

Fram til og med 31.12.2024 vil støtten fra EBV som deles ut til enkeltprosjekter være oppad begrenset til kr 100,000. Tre firedeler av støtten vil bli delt ut ved prosjektstart, mens det resterende beløp vil bli utbetalt ved innsendelse av sluttrapport. Sluttrapporten må være av en slik kvalitet at material derfra kan potensielt benyttes i stiftelsens egen årsrapport.

1. **Prosjektets tittel**
2. **Bakgrunn for prosjektet**

* Beskriv bakgrunnen for prosjektet. Hvilke behov eller utfordringer ligger til grunn for prosjektet?
* Beskriv prosjektet i en større sammenheng, beskriv gjerne sentrale utfordringer/behov i feltet (nasjonalt og/eller internasjonalt) samt relevant kunnskap/erfaring som allerede finnes.
* Spesifiser prosjektets målsetning(er).
* Beskriv kort hvordan prosjektet bidrar til stiftelsens formål - *en bedre verden*

1. **Aktivitet/tiltak/metode**

3.1 Beskriv tiltakene/aktivitetene som skal gjennomføres og metodene som skal brukes.

* Innhold i tiltak/aktivitet
* Målgruppe
* Kort om forventede eller sannsynlige utfordringer
* Forventet antall deltakere (hvis aktuelt)
* Hvordan prosjektet skal evalueres

3.2 Etikk, samfunnsansvar og religion

Etiske vurderinger dersom det er relevant. Sikkerhet, personvern eller andre etiske vurderinger. Prosjekter kan drives av religiøse organisasjoner, men forkynnende virksomhet (formidling, fortelling, overbevisning om et religiøst budskap) vil ikke støttes. Ved religiøs tilknytning, beskriv i søknaden hvilken rolle religion har i prosjektet.

1. **Virkning**

4.1 Forventet effekt/virkning

Beskriv hvilke positive virkninger prosjektet er ventet å gi for deltakerne/målgruppen og befolkning og samfunn på kort og/eller lang sikt.

4.2 Formidling av resultater

* Beskriv hvordan informasjon om prosjektet og/eller resultatene fra det skal formidles. Hvem er aktuelle mottakere som vil ha nytte av erfaringene eller resultatene fra prosjektet?
* Forventes det at prosjektet skal videreføres etter at prosjektperioden er over?

1. **Gjennomføring**

Beskrivelse av prosjektgruppe, organisering og styring

5.1 Prosjektgruppe

Beskriv kompetanse og erfaring til prosjektleder og/eller prosjektgruppe. Beskriv roller og oppgaver. Beskriv hvordan prosjektgruppen og eventuelt samarbeidspartnere har den nødvendige kompetansen for å gjennomføre prosjektet. Inkluder CV for nøkkelperson(er) (max 1 side per CV).

5.2 Prosjektperiode

Beskriv startdato og sluttdato. Maks prosjektlengde er 12 måneder.

5.3 Plan for gjennomføring

Beskriv den praktiske gjennomføringen av prosjektet. Hvem er ansvarlig for de ulike elementene, og når skal de eventuelt ferdigstilles. Legg vekt på milepæler i prosjektet (for eksempel utvikling av tiltak, rekruttering, gjennomføring, rapportering). Oppgi omtrentlige datoer for når de viktigste milepælene fullføres.

1. **Søsætra**

Det er mulig å søke om bruk av Søsætra Retreatsted til samlinger i prosjektet. Hvis dette er aktuelt for deres prosjekt – beskriv hva slags samling dere planlegger, antall deltakere, antall døgn og forslag til datoer. Husk å legge dette inn som en del av budsjettet for prosjektet. Kontakt [soknad@enbedrevden.no](mailto:soknad@enbedrevden.no) for gjeldende leiepriser.

1. **Budsjett**

Inkluder et totalbudsjett for prosjektet i søknaden. Vis budsjett per aktivitet i henhold til kapittel 2.1. Vis hvor mye prosjektet har i egenfinansiering og/eller støtte fra andre kilder og hvor mye det søkes om fra stiftelsen EBV.

1. **Referanser**

Oppgi eventuelle referanser slik: forfatter(e), årstall, tittel på arbeidet, tidsskrift, utgave, sidetall. Referanser fra internett bør begrenses, men kan refereres med lenke og dato siden ble besøkt.